open-index/open-wikipedia-markdown huggingface dataset:
יונדאי סנטה קרוז

**יונדאי סנטה קרוז** (באנגלית: **Hyundai Santa Cruz**) היא מכונית במרכב טנדר, שמיוצרת על ידי יונדאי מוטור משנת 2021. היא הוצגה ב-16 באפריל 2021. נכון ל-2021 הוא מיועד לשוק האמריקאי בלבד. הסנטה קרוז מבוסס בעיקרו על היונדאי טוסון דור רביעי. בשנת 2015 הציגה יונדאי דגם קונספט מקדים.

## עיצוב
הסנטה קרוז הוא הכלאה בין קרוסאובר לטנדר העיצוב מזכיר מאוד את היונדאי טוסון דור רביעי פנים הרכב הוא בעיצוב קרוסאובר מאחור נמצא ארגז גדול פתוח (ללא מכסה). כמו בטוסון נמצא לוח מחוונים דיגיטלי ומערכת מולטימדיה מתקדמת עם מסכים בגודל של 10.25 אינצים. השלדה של הטנדר היא שלדה אחודה בדומה לקרוסאובר ולמכונית נוסעים, ובניגוד לרוב הטנדרים המשתמשים במרכב הרוכן על שלדת סולם, דבר התורם לצריכת דלק נמוכה יותר משל רוב הטנדרים.

## מפרט טכני
הסנטה קרוז כוללת שתי אפשרויות למנועים.
* מנוע בנזין I4 צילנדרים בנפח 2.5 ליטרים המספק כ-190 כוחות סוס.
* מנוע טורבו בנזין I4 צילנדרים בנפח 2.5 ליטרים המספק כ-275 כוחות סוס.

## גלריה

קובץ:2022 Hyundai Santa Cruz 2.5T Limited (United States) front view (cropped).jpg|מבט קדמי
קובץ:2022 Hyundai Santa Cruz 2.5T H-Trac, Rear Left, 08-21-2021.jpg|מבט אחורי
קובץ:2022 Hyundai Santa Cruz interior.jpg|פנים


## קישורים חיצוניים

* 

## הערות שוליים

סנטה קרוז
קטגוריה:טנדרים
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2021
בן ציון אברהם שפירא

רבי **בן ציון אברהם שפירא** (תרל"ג; 1873 – י"ג בשבט תש"ז; 1947) היה מקובל, תלמיד חכם וצדיק ירושלמי.

## תולדותיו
היה בנו יחידו של הצדיק הירושלמי הרב יהושע צבי מיכל שפירא. נולד באלול תרל"ג בבתי מחסה בעיר העתיקה.

הוריו שיכלו כמה ילדים ילדים לפני לידתו, ואביו בירר כיצד לכתוב קמיע שהיה נותן הרב אברהם שמחה מאמציסלב. על פי המסורת על נושא הקמיע היה להישמר מטומאת כהנים אף באם אינו כהן.
נקרא בן ציון על שם עיר הקודש, ואברהם על שם בעל הקמיע.

למד תורה אצל אביו והחזיק בביתו את כתביו. כשהיה בן 17, על פי הצעת רבו של אביו הרב יהושע לייב דיסקין, נפגש עם חיה לאה בת ר' אליהו סטרצלר מאיישישוק אף שהייתה רק בת 15. אביה חשש מהריונה בגיל צעיר וקיבל את הבטחת הרב דיסקין שהכל יהיה כשורה, לאחר 4 שנים נולד בנם משה אליעזר. החתונה הייתה בביתו של הרב דיסקין בניסן תר"ן.

הרב בן ציון אברהם התמקד בלימוד התורה, ואף תורת הנסתר והיה מבאי בית הכנסת בית אל, שם התפללו מקובלי של ירושלים. המסורת אודותיו מספרת שהיה כה שקוע בלימודיו עד שלא הכיר צורת מטבע.

על פי תלמידיו, הצטיין במיוחד במדות טובות ובין אדם לחברו. הקפיד מאוד תמיד ללמד זכות אף על הגרוע ביותר, ונזהר מאוד שלא לשמוע רעה, ובטח לא על רבנים גדולים. היה חברו של הרב יעקב משה חרל"פ שהיה תלמידו של אביו, אך היה חבר ב"אגודת הקודש" שהתנגדה לרעיון שהרב קוק ישמש כרבה של ירושלים.

הקפיד שלא לצאת מהעיר העתיקה, זולת כשהלך בקביעות לביתו של הרב חרל"פ. היה ידוע בירושלים ככתובת לברכות ושיתפלל בכותל המערבי. כך נהג גם האדמו"ר בעל המנחת אלעזר כשהגיע בשנת 1930 לביקור של שבועיים, כדי לפגוש את המקובל הרב שלמה אליעזר אלפנדרי.
חסידי מונקאטש סיפרו שבחזרתו עשה רבם לרבי בן ציון מי שבירך כשעלה לתורה.

בעת הלווית אביו באלול תרס"ו, כשחזר לביתו, ראה שאבד לו הקמיע, משכך עלה לקבר אביו ביום השבעה ומאז פסק בהנהגה של הכהונה.

נפטר בי"ג בשבט תש"ז. בנו הרב משה אליעזר שפירא, היה חבר בתנועת "המזרחי" ושימש כרב הקהילה היהודית באטלנטיק סיטי.

## לקריאה נוספת
*תולדות הגרי"צ מיכל זצ"ל, בספר צבי לצדיק, מאת הרב יעקב משה חרל"פ.
*הקדמת הספר **התרגשות הלב**, יצא לאור במהדורה חדשה על ידי צאצאי המחבר, ירושלים, אלול תשס"ו
*הרב שלמה הופמן, **שפירי דירושלים**, על האב הרב הערש מיכל ובנו הרב בן ציון. משפחת הריס, ירושלים תשע"ד

קטגוריה:ירושלים: רבנים
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-19
Without You (שיר של דה קיד לארוי)

"**Without You**" (בעברית: "**בלעדייך**") הוא סינגל שהוקלט על ידי הראפר האוסטרלי דה קיד לארוי. השיר יצא לאור ב-18 בדצמבר 2020, על ידי חברות התקליטים קולומביה רקורדס וגרייד איי פרודקשנס, כסינגל החמישי מתוך מהדורת הדלוקס של מיקסטייפ הבכורה שלו, **.

## מיקומי שיא

## היסטוריית יציאות לאור

## רמיקס

הרמיקס של "Without You" בוצע על ידי לארוי יחד עם מיילי סיירוס. ב-6 באפריל 2021, לארוי התראיין למגזין הבילבורד וחשף את שיתוף הפעולה העתידי עם סיירוס. הרמיקס עצמו הושמע לראשונה בסרטוני טיקטוק של סיירוס ב-21 באפריל. הרמיקס יצא לאור ב-30 באפריל 2021, על ידי חברות התקליטים קולומביה רקורדס.

השיר בגרסת הרמיקס הגיע למקום ה-10 במצעד הבילבורד הוט 100.

### מיקומי שיא

### נתוני מכירות

### היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי עומר פדי
קטגוריה:שירים שהופקו על ידי עומר פדי
קטגוריה:בלדות משנות ה-2020
קטגוריה:שירי פולק-פופ
קטגוריה:שירי פופ פאנק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:שירי זהב בברזיל
קטגוריה:שירי פלטינה בניו זילנד
קטגוריה:שירי פלטינה כפולה בארצות הברית
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת קולומביה רקורדס
פאגרדארספיאטל

**פאגְרדאלסְפִיאטְלְ** (באיסלנדית: **Fagradalsfjall**) הוא הר געש באיסלנד הנמצא כ-30 קילומטרים מדרום מערב לבירה רייקיאוויק.

ההר היה רדום במשך כ-6,000 שנים, עד שהתפרץ במרץ 2021. וקילוחי לבה החלו לזרום מסדקים געשיים שנפערו בו סמוך להר וממנו החלה לזרום לבה.

באוגוסט 2022 וביולי 2023 חלו התפרצויות נוספות.

## גאולוגיה
ממוזער|פאגרדארספיאטל ב-2012
הר הגעש פאגרדארספיאטל נמצא בחצי האי סוד'ורנס, בקצה הדרומי-מערבי של איסלנד. בחצי האי ישנה פעילות געשית נרחבת. עד שנת 2021 היה חצי האי שקט מבחינה געשית במשך 800 שנה, כשההתפרצות האחרונה באזור אירעה במאה ה-12.

פאגרדארספיאטל הוא הר געש מסוג 'טויה' (הר געש תלול שפסגתו שטוחה כתוצאה מהתפרצות מתחת לקרחון). פאגרדארספיאטל נוצר בהתפרצויות שאירעו תחת יריעת קרח בתקופת הפליסטוקן, והיה רדום במשך כ-6,000 שנים.

## התפרצות 2021
החל מדצמבר 2020 ועד מרץ 2021 החלה פעילות סייסמית יוצאת דופן בחצי האי סוד'ורנס, שהתבטאה בכמות גבוהה של רעידות אדמה, החזקות שבהן בעוצמה של 5.7 לפי סולם מגניטודה לפי מומנט. הפעילות הסיסמית העלתה חששות לגבי התפרצות קרובה באזור. בשלושת השבועות שקדמו להתפרצות אירעו יותר מ-40 אלף רעידות אדמה.

ב-19 במרץ 2021 בשעות הערב החלה לבה לזרום מסדק באורך 600–700 מטרים שנפער באזור גלדינגדליר (Geldingadalir) שמדרום לפאגרדארספיאטל. הלבה כיסתה שטח בגודל של כקילומטר רבוע.

בעקבות ההתפרצות, הושבת לזמן מה נמל התעופה המרכזי במדינה, קפלוויק, אך רשויות החירום במדינה הודיעו שאין חשש לחיי אדם, ושלא נדרש פינוי של יישובים.

ב-5 באפריל נפער סדק בפאגרדארספיאטל, כקילומטר מצפון לסדק הראשון, והחל לפלוט לבה. לאחר זמן מה נפתח סדק נוסף במורדות פאגרדארספיאטל. כמות הלבה שנפלטה מכל הסדקים יחד ב-5 באפריל הוערכה בכ-10 מטר מעוקב לשנייה. בלילה שבין 6–7 באפריל החלה לבה לצאת מסדק חדש, כ-400 מטרים מצפון לסדק הראשון. בלילה שבין 10–11 באפריל נפער סדק נוסף במורדות פאגרדארספיאטל. עד 2 במאי 2021 נותר רק סדק פעיל אחד שהמשיך לפלוט לבה. ההתפרצות כללה מזרקות לבה שהגיעו לגובה של 300 מטרים.

לאחר שלושה חודשים, כיסתה הלבה יותר מ-3 קילומטרים רבועים. זרימת הלבה הייתה קבועה יחסית בקצב של כ-12 מטרים מעוקבים בשנייה. זרם הלבה נותר קבוע עד 23 ביוני, ואחריו חלה ירידה בנפח הפעילות הגעשית. בכמה מקרים נפסקה הפעילות למספר שעות. ב-5 ביולי נפסקה פליטת הלבה למשך ארבעה ימים, והתחדשה לאחר מכן.

ההר פלט לבה בקצב של בין 5 ל-10 מ"ק בשנייה. בקצב כזה הלבה לא מספיקה להתקרר ולהתגבש, והסדק אינו נסתם, מה שעשוי לקרות אם קצב פליטת הלבה נמוך מ-3 מ"ק.

פליטת הלבה הסתיימה בחודשים ספטמבר–אוקטובר 2021.

## התפרצות 2022
ב- 3 באוגוסט 2022 התפרץ ההר פעם נוספת לאחר כ-10,000 רעידות אדמה שהתרחשו באזור בימים שלפני ההתפרצות. הלבה נפלטה כקילומטר מהסדק בו נפלטה שנה קודם לכן. רשויות איסלנד קראו לתושבים להתרחק מהמקום בגלל גזים רעילים ופרסמו "קוד אדום" עבור המטוסים באזור.

## התפרצויות 2023
ב-10 ביולי 2023 התפרץ ההר באופן חזק יותר מהפעמים הקודמות, לאחר שהורגשו באזור הרבה רעידות אדמה. מוקד ההתפרצות הפעם הוא כ-30 קילומטרים דרומית-מערבית לבירה רייקיאוויק, בעמק בלתי מיושב סמוך להר Litli-Hrútur, והלבה וענני גזים נראו במרחק של מאות מטרים מהמוקד.

## תיירות
הקרבה לרייקיאוויק ואופי ההתפרצות הנוח הביאו מבקרים רבים לצפות בהתפרצות הר הגעש. כדי להתמודד עם שטף המבקרים, הסדירו הרשויות שביל הליכה באורך 3.5 ק"מ המוביל לאתר. שוטרים סיירו באזור כדי לשמור על הסדר, ולמנוע מהמטיילים לסכן את עצמם.

## לקריאה נוספת
* 
*
*

## קישורים חיצוניים

## הערות שוליים

קטגוריה:איסלנד: הרי געש
חלרתווה

[ממוזער|ה[צ'רטר מלכותי|צ'רטר המלכותי חתום בחלרתווה של גאורגי הרביעי לאשה, 1222 לספירה. נשמר בארכיון הלאומי של גאורגיה  בטביליסי]]
**חֶלְרתְּווָה** (בגאורגית: **ხელრთვა**) היא חתימה קליגרפית , מונוגרמה או חותם גאורגי, שהיו במקור בשימוש המלכים הגאורגים, מלכות מלוות , פטריארכים של הכנסייה הגאורגית , בני המלוכה והאצולה.

המילה חלרתווה פירושה המילולי "לעטר", "לקשט" או "לייפות ביד". בגאורגית חֵלִי (ხელი) פירושו יד ו-רְתוָּוה (რთვა) פירושו לעטר או לקשט.

חתימות חלרתווה נכתבו באחד משלושת סוגי האלפבית הגאורגי, בעיקר בנוּסְחוּרִי  ומְחֶדְּרוּלִי , אם כי המונוגרמות, במיוחד המונוגרמות המלכותיות, נכתבו בכתב אסומתוורולי. לכל מונרך גאורגי הייתה חלרתווה משלו, וכינוי החלרתווה היה סָאוּפְּלוֹאִי חֵלִי (საუფლოჲ ხელი), שפירושו המילולי הוא "יד האדון". מסורת החלרתווה עדיין בשימוש בגאורגיה.

## חתימות חלרתווה


קובץ:David IV signature.svg|חלרתווה של המלך דוד הרביעי
קובץ:George IV signature.svg|חלרתווה של המלךגיאורגי הרביעי
קובץ:Archil of Imereti signature.svg|חלרתווה של המלך ארצ'יל מלך אימרתי 


קובץ:Vakhtang VI signature.svg|חלרתווה של המלך וחטנג השישי
קובץ:Solomon I of Imereti signature.svg|חלרתווה של המלך סלומון הראשון,מלך ממלכת אימרתי 
קובץ:George XII of Georgia signature.svg|חלרתווה של המלך גיאורגי השנים עשר ,מלך ממלכת כארתלי-קאחתי. המלך הגאורגי האחרון



קובץ:Tamar signature.svg|חלרתווה של המלכה תמר
קובץ:Queen Rusudan khelrtva signature.svg|חלרתווה של המלכה רוסודאן



קובץ:Rusudan of Kartli, khelrtva (vect).svg|חלרתווה של המלכה המלווהרוסודן מצ'רקסיה 
קובץ:Mariam Dadiani signature (vect).svg|חלרתווה של המלכה המלווה מרים דדיאני 



קובץ:Joseph of Abkhazia, khelrtva (vect).svg|חלרתווה בכתב האֲסוֹמְתַווְרּוּלִי של הפטריארך הגאורגי  יוסב 
קובץ:Anton II, Catholicos of Georgia. Signature svg.svg|חלרתווה של הפטריארך הגאורגי אנטון השני 
קובץ:Ilia II of Georgia's signature.svg|חלרתווה של הפטריארך הגאורגי  איליה השני 



קובץ:Mikheil_Saakashvili_Signature.svg|חלרתווה של הנשיא מיכאיל סאקשווילי
קובץ:PM_Gakharia_signature_(vect).svg|חלרתווה של ראש הממשלה גיאורגי גאחאריה
קובץ:Irakli_Kobakhidze_signature.svg|חלרתווה של אִירַאקְלִי קוֹבָּאחִידזֶה 


## ראו גם
* קאו - חתימות קליגרפיות מסוגננות המשמשות ביפן
* טורה - חתימות ערביות מסוגננות ששימשו את הסולטנים העות'מאניים

## קישורים חיצוניים

* גִ'ימְשֶׁר רֶחְווִיאַשְׁוִוילִי, ხელრთვა - ისტორიისა და ხელნაწერის მშვენება (חלרתווה - היסטוריה והיופי של כתבי היד), רדיו אירופה החופשית, 
* תמר קינקנאוולידזה, ოთხი რესტავრირებული ეტრატი (ארכיון האינטרנט), ארבעה מסמכים משוחזרים ששרדו הוחזרו למאגר, 

## הערות שוליים

קטגוריה:גאורגיה: תרבות
קטגוריה:קליגרפיה
צ'יפ פי.סי. טכנולוגיות

**צ'יפ פי.סי. טכנולוגיות בע"מ** (באנגלית: **Chip PC Technologies**) היא חברת טכנולוגיה ישראלית, המפתחת, מייצרת ומשווקת חומרה, תוכנה וטכנולוגיה לתחנות קצה רזות בתצורת שרת–לקוח. צ'יפ פי.סי. הייתה חברה ציבורית שמניותיה נסחרו ובבורסה לניירות ערך בתל אביב בין השנים 2007–2011.

## היסטוריה
צ'יפ פי.סי נוסדה באוקטובר 2000 בידי בני הזוג אורה מאיר-סופר ואביב סופר. ב-2001 נכנסה חברת "ר.ה. טכנולוגיות" להשקעה בחברה כשרכשה 10% ממנה לפי שווי של 10 מיליון דולר. לאחר מכן, ב-2005, נכנסה אלביט מערכות לחברה עם רכישת 20% לפי שווי דומה של כ-10 מיליון דולר.

החברה פתחה פתרונות מנוהלים של תחנות קצה רזות כבסיס להקטנת עלויות ושיפור הזמינות של מערכות מחשב ארגוניות. המוצר הראשון של החברה היה מעין שקע קטן ברוחב של 5.5 ס"מ שיועד להחליף את המחשב השולחני, ושווק כמחשב השולחני הקטן בעולם. החברה השיקה את הדור הראשון של מוצריה לשוק בשנת 2002 ,כאשר הדור השני של החומרה ותוכנת הניהול הושק בשנת 2005 והדור השלישי בשנת 2008. בין השאר מכרה את הפתרונות שלה לחברת וולמארט, רשות המיסים הגרמנית, וחברת פראנס טלקום.

את שנת 2006 סיימה החברה עם מכירות של 35 מיליון שקל, צמיחה של 50% לעומת 2005.

בתחילת 2007 מונה אילן ישראלי, מנכ"ל וואלה! לשעבר, למנכ"ל החברה. אולם לאחר כ-4 חודשים עזב ואורה סופר חזרה לשמש כמנכ"ל.

באוגוסט 2007, השלימה הנפקה ראשונה לציבור וגייסה 25 מיליון שקל לפי שווי של 60 מיליון שקל. בשיאה, שוויה היה כ-100 מיליון שקלים.

באוקטובר 2009, דיווח העיתונאי אורי בלאו כי החברה מכרה מאות מחשבים לצה"ל, בעת שאיתי אשכנזי בנו של הרמטכ"ל לשעבר גבי אשכנזי שימש כסמנכ"ל מכירות ושיווק בחברה.

בעקבות המשבר הכלכלי העולמי הידרדרו עסקי החברה והיא לא הצליחה לעמוד בחובות של כ־75 מיליון שקלים לספקים, בנקים ומחזיקי איגרות החוב שלה. פעילות החברה נמכרה ב-2011 לחברת נידם תקשורת, שעוסקת באספקת מערכות מחשוב לארגונים, תמורת 2.2 מיליון שקלים. מאז שוקמה הפעילות שלה והיא פתחה נציגויות במדינות רבות ברחבי העולם.

בינואר 2021, רכשה חברת אקסל סולושנס 55% מ-צ'יפ.פי.סי. לפי שווי של שמונה מיליון שקלים.

## קישורים חיצוניים
* 

## הערות שוליים

קטגוריה:תעשיית אלקטרוניקה בישראל
קטגוריה:חברות שנסחרו בבורסה לניירות ערך בתל אביב
אובדן הכרה (סרט)

**אובדן הכרה** (באנגלית: **The Blackout**) הוא סרט קולנוע אמריקאי משנת 1997.

## עלילה
מאטי הוא שחקן מפורסם בהוליווד, העייף מחיי הזוהר ועובר למיאמי. שם הוא מציע נישואים לחברתו הצרפתייה אנני. היא לא מוכנה להתחתן איתו ונחשף שהיא עברה הפלה. מאטי מדוכא מכך שאיבד את התינוק שלו, זאת על אף שהוא רצה שתעשה הפלה. מאטי יוצא לבילוי לילי עם חברו מיקי. במועדון לילה הוא פוגש מלצרית שגם לה קוראים אנני, ובסוף לילה זה הוא מתעלף מתמוטט.

שנה וחצי לאחר מכן מאטי גר בניו יורק ומנהל מערכת יחסים עם דוגמנית בשם סוזן, אך עם זאת מאטי עדיין שקוע במחשבות על חברתו לשעבר אנני ועל אותו לילה שעבר במיאמי. הוא נוסע בחזרה למיאמי בין היתר על מנת למצוא את המלצרית שהכיר. הוא לומד שעדיף שמספר סודות מעברו ייעלמו מבלי שישאירו עקבות אחריהם.

## קישורים חיצוניים

קטגוריה:סרטי 1997
קטגוריה:סרטי דרמה אמריקאיים
פרדי (1990)

**אלפרד קולמבה ריביירו** ידוע כ**פרדי** (בפורטוגזית: **Alfredo Kulembe Ribeiro**; נולד ב-27 במרץ 1990) הוא כדורגלן אנגולי המשחק בעמדת הקשר ההתקפי בצ'ורום.

## קריירת מועדונים
פרדי התחיל את הקריירה שלו בקבוצת הילדים של קוסטה דה קפאריסה, ממנה עבר בגיל 11 לבלננסש. ב-3 באפריל 2009, פרדי ערך את הופעת הבכורה שלו בליגת העל הפורטוגזית, בהפסד 0–1 לאקדמיקה דה קוימברה. הוא סיים את עונתו המלאה הראשונה עם 24 הופעות נטולות כיבושים, כשבעונה זו נשרה קבוצתו לליגת המשנה. בינואר , הושאל לרקרטיבו ליבולו האנגולית עד לסיום העונה בפורטוגל. עם חזרתו לבלננסש, הפך לחלק אינטגרלי מהרכב הקבוצה וכבש 8 שערים ב-38 הופעות כאשר בסיום עונה זו, חזרה קבוצתו לליגה הבכירה. ב-12 באפריל 2014, כבש לראשונה בליגה הבכירה בפורטוגל בניצחון 1–3 נגד ויטוריה דה גימארייש, בו כבש צמד.

בינואר , פרדי חזר לקדנציה שנייה ברקרטיבו ליבולו.
ב-20 ביולי 2016, פרדי חתם לשנה באקסלסיור רוטרדם מליגת העל ההולנדית, וכעבור שנה חזר לקדנציה שנייה בבלננסש מליגת העל הפורטוגזית.

בקיץ , בלננסש התפלה מבלננסש סאד ופרדי הצטרף אליה, בעוד הראשונה הורדה לליגות הנמוכות.

ב-31 בינואר 2019, פרדי חתם באנטליהספור מליגת העל הטורקית.

ב-1 בספטמבר 2023 חתם באיופספור מהליגה הטורקית הראשונה.

ב-21 ביולי 2024 חתם בבודרום מטורקיה.

בינואר  חתם בצ'ורון מהליגה הטורקית הראשונה.

## קריירה בינלאומית
בצעירותו, פרדי שיחק בכל הנבחרות הצעירות של פורטוגל. בפברואר , זומן לסגל נבחרת אנגולה.

ב-5 במרץ 2014, פרדי ערך את הופעת הבכורה שלו בנבחרת במשחק ידידות נגד . ב-3 באוגוסט, פרדי הבקיע את שער הבכורה שלו בנבחרת בניצחון 0–1 נגד .

נכלל בסגל נבחרת אנגולה לטורניר גביע אפריקה לאומות 2023 בשנת 2024.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:לואנדה: כדורגלנים
קטגוריה:כדורגלני בלננסש סאד
קטגוריה:כדורגלני אקסלסיור רוטרדם
קטגוריה:כדורגלני אנטליהספור
קטגוריה:כדורגלני איופספור
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים זרים בטורקיה
קטגוריה:אנגולים שנולדו ב-1990
הרולד לוסאנו

**ג'ון הרולד לוסאנו פרדו** (בספרדית: **John Harold Lozano Prado**) הוא כדורגלן עבר קולומביאני ששיחק בעמדת הקשר. את רוב עונותיו כמקצוען שיחק בספרד בקבוצות ריאל ואיאדוליד ומיורקה. שיחק גם במדי הנבחרת במונדיאל 1994 ו1998 וכן בקופה אמריקה 1993, 1995 ו-1999.

## היסטוריית מועדונים
לוסאנו החל את הקריירה המקצוענית שלו בקבוצת אמריקה קאלי, שם שיחק 4 שנים וזכה עם הקבוצה בתואר האליפות ב-1992 תחת המאמן פרנסיסקו מטוראנה. התחנה הבאה הייתה פלמיירס הברזילאית ב-1995, שנה לאחר ששיחק עם  במונדיאל 1994. לאחר כחצי שנה, עבר לוסאנו למקסיקו ולקבוצת קלוב אמריקה, אחת הבכירות של הליגה המקומית. שם הצטיין וכבש שבעה שערים ב-28 הופעותיו, מה שגרם לריאל ואיאדוליד לצרף אותו לשורותיה. במשך שש עונות שיחק בקבוצה מעל 100 משחקי ליגה וב-2002 הצטרף למיורקה ועזר להם לזכות ב-2003 בגביע הספרדי. אחרי חצי עונה בפצ'וקה המקסיקנית, פרש לוסאנו מכדורגל.

## נבחרת לאומית
לוסאנו צורף לראשונה לנבחרת הלאומית של  לקראת הקופה אמריקה 1993. הוא שיחק במדים הלאומיים 48 פעמים וכבש שלושה שערים, החשוב מביניהם במשחק האחרון בשלב הבתים של מונדיאל 1994 מול  בניצחון 0-2. שיחק גם במונדיאל 1998 וכן בטורנירי הקופה אמריקה 1995 ו-1999. ב-2003 שיחק את משחקי האחרון במדי הנבחרת.

## תארים והישגים
* אליפות קולומביה עם אמריקה קאלי (1992)
* גביע ספרדי עם מיורקה (2003)
* אליפות מקסיקו עם פצ'וקה (2003)

## קישורים חיצוניים

קטגוריה:כדורגלנים קולומביאנים
קטגוריה:כדורגלני אמריקה קאלי
קטגוריה:כדורגלני נבחרת קולומביה
קטגוריה:כדורגלני מיורקה
קטגוריה:כדורגלני ריאל ואיאדוליד
קטגוריה:קאלי: כדורגלנים
קטגוריה:קולומביאנים ממוצא ספרדי
קטגוריה:קולומביאנים שנולדו ב-1972
אנטוניה ג'נטרי

**אנטוניה בוניאה ג'נטרי** (באנגלית: **Antonia Bonea Gentry**; נולדה ב-25 בספטמבר 1997) היא שחקנית אמריקאית. היא ידועה בעיקר בזכות תפקידה כג'יני בסדרה של נטפליקס, "ג'יני וג'ורג'יה".

## ראשית חייה
אנטוניה בוניאה ג'נטרי נולדה באטלנטה, ג'ורג'יה. אמה היא שחורה מג'מייקה, ואביה לבן. מאז שהיא הייתה בת 5 היא רצתה להיות שחקנית.

היא למדה דרמה בבית הספר מאגנט לאמנויות יפות ג'ון ס 'דוידסון באוגוסטה, ג'ורג'יה. לאחר מכן המשיכה בלימודים גבוהים באוניברסיטת אמורי בדרמה. באמורי היא הייתה חברה בלהקת הקומדיה-אלתור של האוניברסיטה. לפני סיום לימודיה בשנת 2019, היא איזנה בין תפקידי משחק לבין היותה סטודנטית במשרה מלאה בנוסף לעבודה במשרה חלקית.

## קריירה
ג'נטרי שיחקה במגוון תפקידים קטנים יותר, כולל שני סרטים קצרים בשנת 2015. בשנת 2018 היא גילמה את יסמין בסרט "צנצנת הממתקים" בהפקת שירות ההזרמה נטפליקס ושיחקה בפרק אחד בסדרת הטלוויזיה של גיבורי העל, "Raising Dion".

היא סיימה את לימודיה באמורי באותו שבוע שקיבלה אודישן לתפקיד בסדרה "ג'יני וג'ורג'יה". בשנת 2021 החלה לגלם את הדמות הראשית של ג'יני בת ה-15 בסדרה.

ג'נטרי גרה בלוס אנג'לס. היא נכללה ברשימת פורבס 30Under30 לשנת 2022.

## פילמוגרפיה

### קולנוע

### טלוויזיה

## פרסים

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:אטלנטה: אישים
קטגוריה:שחקניות קולנוע וטלוויזיה אמריקאיות
קטגוריה:בוגרות אוניברסיטת אמורי
קטגוריה:אמריקאיות ממוצא ג'מייקני
קטגוריה:אמריקאים ממוצא ג'מייקני
קטגוריה:פורבס 30Under30
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
הונגצ'י CA72

**הונגצ'י CA72** (באנגלית: **Hongqi CA72**) היא מכונית סלון מתוצרת יצרנית הרכב הונגצ'י (בסינית: **红旗**), אשר יוצרה בין השנים 1965–1959 בסין

ה-"הונגצ'י CA72" הייתה מכונית השרד הרשמית של מוסדות המדינה ובכירי המפלגה הקומוניסטית של סין.

## "הונגצ'י CA72" - היסטוריה

* דגם "הונגצ'י CA72" פותח בעקבות הצהרתו של יושב ראש המועצה המרכזית של המפלגה הקומוניסטית הסינית מאו דזה-דונג שהביע את רצונו בשנת 1955, בקונגרס ה-המפלגה הקומוניסטית של סין, להחליף לימוזינות סובייטיות שנוסעות במכונית מייצור לאומי
* דגם "הונגצ'י CA72" התבסס על גרסת "קרייזלר אימפריאל C69"  של יצרנית הרכב האמריקאית קרייזלר.
* האב-טיפוס הראשון שהוצג באוגוסט 1958 במידות ובמבנים הטכניים הבסיסיים כבר תאם למודל הייצור המאוחר יותר. אולם באזור הגוף היו הבדלים משמעותיים. לאב-טיפוס היה פס כרום רחב בצידי המכונית. מעל הגלגלים האחוריים היה כניסת אוויר גדולה, שגם קצהו היה מצופה כרום. הגריל בצורת מניפה היה צר מאוד בתחתיתו ונפתח הרחק. אלמנטים אלה היוו את גרסת הייצור.
* בששת החודשים שלאחר מכן נוצרו שישה אבות טיפוס אחרים, כולל שתי יחידות עם ארבע דלתות, שכולם נבדלים זה מזה בפרטים ומגרסת הייצור המאוחרת יותר.
* בשנת 1959 החל ייצור המוני של הדגם "הונגצ'י CA72" אשר שופר טכנית לאורך השנים בפרטים. הדבר השפיע בין היתר על הבלמים שהיו חלשים מדי ברכבים הראשונים.

## גלריה

קובץ:1959 Hongqi CA72 02 -- Shanghai Automobile Museum 2012-05-26.JPG | "הונגצ'י CA72"
קובץ:1959 Hongqi CA72 01 -- Shanghai Automobile Museum 2012-05-26.JPG | "הונגצ'י CA72"
קובץ:1959 Hongqi CA72 04 -- Shanghai Automobile Museum 2012-05-26.JPG | "הונגצ'י CA72"
קובץ:1959 Hongqi CA72 05 -- Shanghai Automobile Museum 2012-05-26.JPG | "הונגצ'י CA72"
קובץ:Hongqi Convertible.jpg | "הונגצ'י CA72" - קבריולה


## ראו גם
* הונגצ'י CA770
* הונגצ'י L5
* הונגצ'י H5
* הונגצ'י E-HS3

## קישורים חיצוניים

## הערות שוליים

קטגוריה:דגמי מכוניות שהושקו ב-1958
קטגוריה:מכוניות סלון
קטגוריה:מכוניות קבריולה
קטגוריה:מכוניות שרד
קטגוריה:כלי רכב המיוצרים בסין
CA72
מועבט

"**מועבט**" (באנגלית: "**Moabet**") הוא סינגל של הזמרת הישראלית עדן בן זקן ביחד עם התקליטן והמוזיקאי הישראלי איתי גלו. השיר יצא לאור ב-23 באפריל 2021, בהוצאת חברות התקליטים שרית הפקות וארומה מיוזיק, כסינגל התשיעי ושיר הנושא מתוך אלבום האולפן החמישי של בן זקן, מועבט.

## רקע וכתיבה
ב-16 באפריל 2021, החלו לצוץ הצצות במדיה החברתית של השיר "מועבט", במהלך מסיבה של עומר אדם בה ניגן התקליטן איתי גלו. ב-18 באפריל, העלתה בן זקן את עטיפת הסינגל וכתבה: "אני לא שותה ....#מועבט#בקרוב#שירחדש". לאחר מספר ימים יצא השיר. השיר נכתב על ידי רון ביטון ועדן בן זקן והופק על ידי איתי גלו ועומר ענבר.

המילה מועבט היא מילת סלנג שמשמעותה "ישיבות/חאפלות ארוכות שכוללות מוזיקה, אלכוהול, אוכל ונרגילה". לפי האקדמיה ללשון העברית מקור המילה בלאדינו, שם משמעותה "שיחה, פטפוט", לשם הגיעה דרך השפות טורקית ופרסית מהמילה הערבית מַחַבַּה (مَحَبَّة).

ביוני 2025, הזמרת היוונית אלני פוריירה הוציאה גרסה יוונית לשיר בשם Disco-Tech.

## ביקורת
בביקורת שנכתבה במאקו תיארו את "מועבט" כ"יציאה אלקטרונית ומפתיעה במיוחד". לעומת זאת, במעריב אונליין הוגדר השיר כ"יום אבל לזמר העברי". מבקר המוזיקה יוסי חרסונסקי ציין כי "התוכן מצליח לייצר איזושהי קמצוץ פרודי אך נשאר סתמי ולא מפותח". עם זאת, ציין לחיוב את ההפקה המוזיקלית של השיר ואמר כי היא "מצליחה לחבר פאזל לאינסטנט עדכני", ונתן לשיר ציון של שלושה כוכבי זהב וחצי.

## וידאו קליפ
טרם יצא הווידאו קליפ של השיר, העלתה בן זקן לערוץ היוטיוב שלה את קליפ המילים המלא של השיר.

בסיכום השנה של יוטיוב ישראל השיר זכה בתואר השיר הכי נצפה בשנת 2021.

## גרסאות כיסוי
בשנת 2025 יצאו המפיקים היוונים "ארקייד" והזמרת אלני פוריירה בגרסת כיסוי לשיר. לאחר פרסום הגרסה, התעוררה סערה ציבורית ביוון בשל זהותו ועמדותיו הפוליטיות של איתי גלו, המזוהה כתומך בישראל. בתגובה, המפיקים והזמרת התנערו מהשיר ומהקשר הישראלי, והבהירו כי לא היו מודעים לעמדות הפוליטיות של היוצר. הביקורת הציבורית הובילה לפרשנויות שונות, חלק ראו בכך היענות ללחצים אנטי-ישראליים, בעוד אחרים טענו שמדובר בניסיון ליישר קו עם מגמות פרו-פלסטיניות באירופה.

## מיקומי שיא

## היסטוריית יציאות לאור

## קישורים חיצוניים

* 
* 

## הערות שוליים

קטגוריה:שירי עדן בן זקן
קטגוריה:שירי איתי גלו
קטגוריה:שירים בעברית
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי רון ביטון
קטגוריה:שירים שהולחנו על ידי עדן בן זקן
קטגוריה:שירים שהולחנו על ידי רון ביטון
קטגוריה:שירים שהופקו על ידי איתי גלו
קטגוריה:שירים שהופקו על ידי עומר ענבר
קטגוריה:שירים על אלכוהול
קטגוריה:שירים על ביגוד ואופנה
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
זאייר ויליאמס

**זאייר ויליאמס** (באנגלית: **Ziaire Williams**; נולד ב-12 בספטמבר 2001) הוא כדורסלן אמריקאי, המשחק בעמדת הסמול פורוורד בברוקלין נטס מליגת ה-NBA.

## נעורים וקריירת תיכונים
שני הוריו של ויליאמס, מרקיטה פילדס ויליאמס, שירתו בצבא ארצות הברית.

ויליאמס נולד בלנקסטר, קליפורניה כבן יחיד. הוא החל לשחק כדורסל בגיל חמש תחת הדרכתו של אביו.

בשלוש השנים הראשונות שלו בתיכון, למד ויליאמס בתיכון נוטרדאם בשרמן אוקס, לוס אנג'לס. בעונתו הראשונה, הוא רשם ממוצעים של 13.6 נקודות ו-6.5 ריבאונדים למשחק. ויליאמס החמיץ חלק ניכר מעונתו השנייה בעקבות פציעה. ב-14 בינואר 2019, בעונתו השלישית, נבחר ויליאמס לספורטאי השבוע של לוס אנג'לס דיילי ניוז לאחר שקלע שני משחקים רצופים לפחות 34 נקודות. באותה עונה, ויליאמס העמיד 27 נקודות, 10 ריבאונדים ו-3 אסיסטים בממוצע למשחק. הוא נבחר לחמישייה הראשונה של הליגה.

ב-18 ביולי 2019, ויליאמס עבר לתיכון סיירה קניון בצ'טסוורת', לוס אנג'לס עבור עונתו האחרונה בתיכונים. באותה עונה שיחקו בתיכון שחקנים דומיננטיים כמו בי.ג'יי בוסטון, וגם ברוני ג'יימס וזייר ווייד, בנם של שחקני הכדורסל לברון ג'יימס ודווין וייד. ויליאמס לא היה כשיר לשחק עד 29 בדצמבר, עקב כללי העברת השחקנים בליגה, והחמיץ מעל לעשרה משחקים. בהופעת הבכורה שלו בתיכון, ויליאמס קלע 28 נקודות בהפסד בהארכה 81–85 לתיכון כריסטיאן. ב-11 במרץ 2020, ויליאמס רשם 17 נקודות וקלע באזר ניצחון שהכריע 61–63 על תיכון באטיוונדה. באותה עונה, ויליאמס העמיד ממוצעים של 15 נקודות, 7.9 ריבאונדים ו-3.6 אסיסטים למשחק, מה שעזר לסיירה קניון לזכות באליפות. ויליאמס נבחר לשחקן העונה על ידי לוס אנג'לס טיימס ונבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה.

## קריירת מכללות
ויליאמס דורג בחמישה כוכבים על פי יכולתו בתיכונים, ודורג כפורוורד הראשון בטיבו במחזור 2020. ב-12 באפריל 2020, הודיע ויליאמס על התחייבותו לאוניברסיטת סטנפורד. ויליאמס היה למגויס בעל הדירוג הגבוה ביותר בסטנפורד ולשחקן בעל הדירוג של חמישה כוכבים הראשון במכללה מאז ריד טרוויס בשנת 2014.

בהופעת הבכורה שלו במכללה, ב-30 בנובמבר 2020, ויליאמס קלע 19 נקודות וקלט 8 ריבאונדים בניצחון 64–82 מול אוניברסיטת אלבמה. ב-7 בינואר 2021, הוא רשם 12 נקודות, 12 ריבאונדים ו-10 אסיסטים, מה שהיה לטריפל דאבל הראשון של שחקן סטנפורד מאז 2007, בניצחון 75–91 על אוניברסיטת וושינגטון.

## קריירה מקצוענית
ב-31 במרץ 2021, ויליאמס הכריז על התמודדות בדראפט ה-NBA 2021. בדראפט עצמו נבחר בבחירה העשירית על ידי הניו אורלינס פליקנס, וישר הועבר לממפיס גריזליס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:אמריקאים ילידי קליפורניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סטנפורד
קטגוריה:בחירות דראפט של ניו אורלינס פליקנס
קטגוריה:כדורסלני ממפיס גריזליס
קטגוריה:קליפורניה: כדורסלנים
קטגוריה:אמריקאים שנולדו ב-2001
מצעד שירי הרדיו

[ממוזער|279x279px|[מריה קארי, האמנית היחידה בתולדות המצעד שהחליפה את עצמה פעמיים במקום הראשון.]]
**מצעד שירי הרדיו** הוא מצעד שבועי של מגזין בילבורד, אשר מציג את השירים שצברו את כמות המאזינים הגדולה ביותר באותו שבוע ברדיו. עד 1991 המצעד היה קרוי בשם "Top 40 Radio Monitor" ולאחר מכן שם המצעד שונה ל-"Hot 100 Airplay" עד 2014. הנתונים של מצעד זה משוקללים גם במצעד בילבורד הוט 100.

## הישגים של השירים
### השירים שדורגו בשבוע הראשון שלהם במצעד במיקום הכי גבוה
מקום שני
*מדונה – "Erotica" (17 באוקטובר 1992)
מקום רביעי
*מריה קארי בהשתתפות טריי לורנז – "I'll Be There" (30 במאי 1992)
*ג'נט ג'קסון – "That's the Way Love Goes" (1 במאי 1993)
מקום שישי
*ליידי גאגא – "Born This Way" (26 בפברואר 2011)
מקום שמיני
*מריה קארי – "Fantasy" (9 בספטמבר 1995)
מקום תשיעי
*ג'נט ג'קסון – "All for You" (17 במרץ 2001)

### הכי הרבה שבועות במקום הראשון

### שירים עם הכי הרבה מאזינים בשבוע אחד
*228.9 מיליון, "Blurred Lines", רובין ת'יק בהשתתפות טי. איי. ופארל ויליאמס, 31 באוגוסט 2013
*225.9 מיליון, "Happy", פארל ויליאמס, 12 באפריל 2014
*212.1 מיליון, "We Belong Together", מריה קארי, 9 ביולי 2005
*196.3 מיליון, "Irreplaceable", ביונסה, 20 בינואר 2007
*196.0 מיליון, "All of Me", ג'ון לג'נד, 10 במאי 2014
*192.5 מיליון, "No One", אלישיה קיז, 22 בדצמבר 2007
*189.8 מיליון, "Uptown Funk", מארק רונסון בהשתתפות ברונו מארס, 14 במרץ 2015
*189.6 מיליון, "Let Me Love You", מריו, 5 בפברואר 2005
*185.0 מיליון, "Shape of You", אד שירן, 29 באפריל 2017
*175.6 מיליון, "Gold Digger", קניה וסט בהשתתפות ג'יימי פוקס, 22 באוקטובר 2005

## הישגים של אמנים
### האמנים שהגיעו הכי הרבה פעמים למקום הראשון (מאז דצמבר 1990)

### האמנים עם הכי הרבה שבועות במקום הראשון

### אמנים שהצליחו להכניס הכי הרבה שירים ברצף למקום הראשון
* קייטי פרי (5)
* ריהאנה (5)

### האמנים עם הכי הרבה שירים בעשירייה הפותחת

### אמנים שהחליפו את עצמם במקום הראשון
*בויז טו מן – "On Bended Knee" ⇒ "I'll Make Love to You" (דצמבר 1994)
*מריה קארי – "One Sweet Day" ⇒ "Fantasy" (דצמבר 1995)
*נלי – "Dilemma" ⇒ "Hot in Herre" (אוגוסט 2002)
*אשר – "Confessions Part II" ⇒ "Burn"---> "Yeah!" (מאי, יולי 2004)
*מריה קארי – "We Belong Together" ⇒ "Shake It Off" (ספטמבר 2005)
*טי. איי. – "Whatever You Like" ⇒ "Live Your Life" (נובמבר 2008)
*ריהאנה – "Only Girl (In the World)" ⇒ "" (ינואר 2011)
*דה ויקנד – "The Hills" ⇒ "Can't Feel My Face" (אוקטובר 2015)
*ג'סטין ביבר – "Sorry" ⇒ "Love Yourself" (פברואר 2016)
*קארדי בי – "Girls Like You" ⇒"I Like It" (אוגוסט 2018)

## הערות שוליים

קטגוריה:מצעדי הבילבורד
קאי ג'ונס

**קאי מרטינז ג'ונס** (באנגלית: **Kai Martinez Jones**; נולד ב-19 בינואר 2001) הוא כדורסלן בהאמי, המשחק בעמדת הסנטר באנדולו אפס

## נעורים וקריירת תיכונים
ג'ונס נולד בנסאו, איי בהאמה, ועבר לארצות הברית כשהיה בן 11. לפני התיכון הוא חזר לאיי בהאמה על מנת להמשיך את הקריירה כקופץ לרוחק. בגיל 15, ג'ונס החל לשחק כדורסל מאורגן בפעם הראשונה שלו, לאחר שנחשף לספורט בעקבות קפיצת גובה.

בקיץ 2017, השתתף ג'ונס במחנה כדורסל ללא גבולות אשר התקיים על ידי ליגת ה-NBA בנסאו. באותה שנה, ג'ונס נכח עם הבחירה הראשונה בדראפט ה-NBA 2018 דיאנדרה אייטון, כשביקרו בעיר מולדתם, נסאו. כתוצאה מכך, ג'ונס קיבל השראה לשחק כדורסל בארצות הברית. בשנת 2017, ג'ונס החל לשחק בתיכון כריסטיאן באורלנדו, פלורידה. ג'ונס שיחק בקבוצה עם נסיר ליטל וג'יי ווקר ועזר להם לזכות באליפות.

בקיץ 2018, ג'ונס השתתף במחנה ה-NBA העולמי בטרוויזו, איטליה. בתום עונתו האחרונה בתיכונים, זכה ג'ונס באליפות שנייה.

## קריירת מכללות
ב-15 באוקטובר 2018, התחייב ג'ונס לאוניברסיטת טקסס באוסטין.

המאמן שאקה סמארט אמר כי לג'ונס היה את מוסר העבודה הגדול ביותר מכל השחקנים שאימן. למרות זאת, ג'ונס התקשה להרוויח זמן משחק בעונתו הראשונה. בהדרגה הוא ראה זמן משחק רב יותר, כשב-30 בנובמבר הוא סיים עם 8 נקודות ב-4 מ-5 מהשדה ב-10 דקות בלבד בניצחון מכללתו 71–73 על אוניברסיטת מדינת מקנייז. בתום עונתו הראשונה, ג'ונס רשם 3.6 נקודות ו-3.2 ריבאונדים בממוצע למשחק.

## קריירה מקצוענית
ב-24 במרץ 2021, ג'ונס הכריז על התמודדות בדראפט ה-NBA 2021, שם נבחר בבחירה ה-19 על ידי הניו יורק ניקס וישר הועבר בטרייד לשארלוט הורנטס. באוקטובר 2023 שוחרר מהקבוצה. במרץ 2024 חתם בדלאוור בלו קואוטס מה-G ליג. באפריל 2024 חתם בלוס אנג'לס קליפרס עד לסוף העונה.

## סטטיסטיקות הקריירה
### בעונה הסדירה של ה-NBA

## קישורים חיצוניים

קטגוריה:כדורסלנים בהאמים
קטגוריה:כדורסלני אוניברסיטת טקסס באוסטין
קטגוריה:בחירות דראפט של ניו יורק ניקס
קטגוריה:כדורסלני שארלוט הורנטס
קטגוריה:כדורסלני לוס אנג'לס קליפרס
קטגוריה:בהאמים שנולדו ב-2001
קורי קיספרט

**קורי ג'יימס קיספרט** (באנגלית: **Corey James Kispert**; נולד ב-3 במרץ 1999) הוא כדורסלן אמריקאי המשחק בעמדת הסמול פורוורד בוושינגטון ויזארדס מליגת ה-NBA.

## קריירת תיכונים ומכללות
קיספרט גדל באדמונדס, וושינגטון, ולמד ב"תיכון קינגס". בעונתו השלישית, קיספרט העמיד ממוצעים של 23.9 נקודות, 6.8 ריבאונדים, 3.4 אסיסטים ו-2.3 חטיפות למשחק והוביל את התיכון לאליפות השנייה ברציפות כשהוא נבחר לשחקן המצטיין של הפלייאוף. קיספרט דורג בארבעה כוכבים על פי יכולתו בתיכונים, והתחייב לשחק באוניברסיטת גונזגה בתום עונתו הרביעית בתיכונים. בעונתו האחרונה, קיספרט קלע 25 נקודות בממוצע למשחק לפני ששבר את רגלו בפברואר.

בעונתו הראשונה, קיספרט שותף בכל 35 המשחקים של גונזגה כשהוא פתח שבע פעמים והעמיד ממוצעים של 6.7 נקודות ו-3.2 ריבאונדים למשחק. בעונתו השנייה החל קיספרט לפתוח בקביעות, והעמיד ממוצעים של 8.0 נקודות ו-4.1 ריבאונדים למשחק.

בתחילת עונתו השלישית, קיספרט היה מועמד לפרס על שם ג'וליוס ארווינג אשר ניתן לסמול פורוורד המצטיין בליגת המכללות. בנוסף הוא היה שחקן החמישייה היחיד של גונזגה שהמשיך מהעונה שעברה. לאחר שקלע פחות מחמש נקודות בשלושת משחקיו הראשונים, קיספרט קלע 28 נקודות עם 7 מ-8 לשלוש ב-28 בנובמבר 2019 נגד אוניברסיטת דרום מיסיסיפי. לאחר מכן קלע קיספרט 26 נקודות עם חמש שלשות בניצחון 81–94 על אוניברסיטת קרוליינה הצפונית בצ'אפל היל. בתום העונה הסדירה נבחר קיספרט לחמישייה הראשונה של המחוז. קיספרט העמיד ממוצע של 13.9 נקודות למשחק במהלך עונתו השלישית. בעקבות היכולת הטובה במהלך העונה, קיספרט העמיד עצמו לבחירה בדראפט ה-NBA 2020, אך בסופו של דבר הוא החליט לחזור לגונזגה עבור עונתו האחרונה.

בעונתו האחרונה, קיספרט קלע את הנקודה ה-1,000 שלו בקריירת המכללות כשקלע 23 נקודות בניצחון 90–102 על אוניברסיטת קנזס. יחד עם ג'יילן סאגס, קיספרט הצליח להגיע עם מכללתו עד לגמר טורניר אליפות המכללות, שם הפסידה גונזגה 70–86 לאוניברסיטת ביילור.

## קריירה מקצוענית
ב-29 ביולי 2021, קיספרט נבחר בבחירה ה-15 על ידי וושינגטון ויזארדס בדראפט ה-NBA 2021.

## סטטיסטיקות הקריירה

### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת גונזגה
קטגוריה:בחירות דראפט של וושינגטון ויזארדס
קטגוריה:כדורסלני וושינגטון ויזארדס
קטגוריה:מדינת וושינגטון: כדורסלנים
קטגוריה:אמריקאים שנולדו ב-1999
קרוליין ארמינגטון

**קרוליין הלנה ארמינגטון** (באנגלית: **Caroline Helena Armington**; 1875 – 1939) הייתה אמנית ילידת קנדה.

ארמינגטון עבדה במספר מדיומים, כולל תחריטים. היצירה העיקרית שלה כללה ציור והדפסים. בנוסף להיותה אמנית, עבדה גם בבית חולים כאחות. 

## ביוגרפיה
קרוליין הלנה וילקינסון נולדה ב־11 בספטמבר 1875 בברמפטון, אונטריו, קנדה.  בין השנים 1892 עד 1899 למדה לימודי אמנות בהנהלת ג'יי פורסטר. היא נסעה לניו יורק בשנת 1899, שם עבדה כאחות.  בשנה שלאחר מכן היא הפליגה לאירופה והתחתנה עם פרנק ארמינגטון. היא חזרה לקנדה בשנים 1900–1901.

בשנים 1905 עד 1910 חזרו בני הזוג ללמוד בפריז באקדמיה דה לה גרנדה שאומייר ובאקדמיה ז'וליאן. בשנת 1908 התקבל הציור של קרוליין בתערוכה השנתית של "סלון דה ארטיסט פרנסיס", שהתקיימה בגרנד פאלה, פריז. הם סייעו לבית החולים האמריקני בפריז בין השנים 1914 ל -1918, כשקרוליין עבדה כאחות ופרנק כסדרן.

תחריטה של ארמינגטון בקתדרלת בייו היה על שער של מגזין Brooklyn Life במאי 1924. [9] על פי המאמר במגזין, אוספי התחריטים שלה היו אז במוזיאונים הבאים: לוקסמבורג ופטיט פאלה, פריז; המוזיאון הבריטי ומוזיאון דרום קנזינגטון, לונדון. במוזיאון בבריסל; בספרייה הציבורית בניו יורק והגלריה הלאומית של קנדה, אוטווה, קנדה. 

ארמינגטון עזבה את פריז בשנת 1939 ועברה לניו יורק.

היא נפטרה שם ב־25 באוקטובר 1939.

## גלריה

File:Caroline Armington-BRITISH ARMY AND NAVY LEAVE CLUB (CWM 19710261-0009).jpg

File:Caroline Armington-No. 8 Canadian General Hospital (CWM 19710261-0008).jpg

File:Redezicht bij Antwerpen (Armington).jpg


## קישורים חיצוניים

## הערות שוליים

קטגוריה:ילידות 1875
קטגוריה:ציירות המאה ה-20
קטגוריה:ציירות המאה ה-19
קטגוריה:ציירות קנדיות
קטגוריה:נפטרות ב-1939
ויליאם ארמסטרונג

**ויליאם ארמסטרונג** (באנגלית: **William Armstrong**; 28 ביולי 1822 – 9 ביוני 1914) היה אמן קנדי ואחד האמנים המקצועיים המוקדמים בטורונטו, אונטריו.

## ביוגרפיה ועבודה
ויליאם ארמסטרונג נולד בדבלין, אירלנד ב-28 ביולי 1822. הוא למד אומנות באירלנד, והשלים חניכות באנגליה כדי להיות מהנדס רכבות. הוא היגר לקנדה בשנת 1851, התיישב בטורונטו והחל לעבוד ברכבת. הוא מצא שוק ליצירות האמנות שלו עם פרסום החדשות המאוירות שסיקרו את האירועים במושבות. ציורי המים שלו של אירועים וסצנות מקומיות שוחזרו כתחריטי עץ מונוכרום כדי שיוכלו להיכלל בעיתונים השבועיים האלה.

ארמסטרונג הוסיף צילום לכישוריו ובשנת 1855 ייסד את "ארמסטרונג ובאר" עם אחיינו דניאל מנדרס באר (1833–1909). האמפרי לויד הימה (1833–1903) הצטרף אליהם כעבור שנתיים. החברה הייתה אחראית על השלמת רצף פנורמה 360 מעלות של העיר טורונטו בשנים 1856–1857 כדי לתמוך בהצעה של העיר להפוך לבירת קנדה. החברה הפסיקה את פעילותה בשנת 1861.

ארמסטרונג שיווק את כישוריו כשרטט לאלה שהיו מעוניינים להרחיב את קנדה מערבה. החל משנת 1859 ערך ארמסטרונג מספר נסיעות מערבה בליווי משלחות סקר שונות. רישומיו שימשו לדיווח על פעילויות המשלחות וכן על מאפייני השטח והפעילות האנושית שנצפתה.
ממוזער|384x384 פיקסלים|משלחת הנהר האדום.
בשנת 1870 ליווה ארמסטרונג את משלחת ולסלי לאזור רד ריבר, ותיעד את המאמץ הנדרש להעביר את הכוח הצבאי דרך השממה הקנדית. אחת הקומפוזיציות שלו שוחזרה כחריטת עץ על כריכת העיתון "החדשות הקנדיות המאוירות" ב-9 ביולי 1870 כדי ללוות את סיקור התקדמות המשלחת.

הוא זכה בפרסים רבים כאמן בתערוכות בפרובינציות, ועבודותיו הוצגו בתערוכה העולמית בפריז בשנת 1855, ובתערוכה הבינלאומית בדבלין, 1865. הוא הציג עם אגודת האמנים אונטריו והיה חבר באקדמיה המלכותית לאמנויות בקנדה עד 1887, אז התפטר.

בשנת 1864 החל ארמסטרונג ללמד ציור בבית הספר בטורונטו. הוא לימד באוניברסיטת טורונטו בין השנים 1872 - 1877. הוא פרש בשנת 1897 אך המשיך ללמד אמנות בביתו עד מותו.

הוא נפטר בטורונטו ב־9 ביוני 1914.

ניתן למצוא מספר נופים בצבעי מים של האגמים הגדולים באוספים כמו הגלריה לאמנות של אונטריו, הגלריה הלאומית של קנדה, המוזיאון הלאומי בקוויבק.

ארמסטרונג תיאר את תנאי העבודה העגומים במפעלי התעשייה בטורונטו בציור הפסטל שלו "טורונטו רולינג מילס" (1864), המהווה חלק מאוסף ג'יי רוס רוברטסון של הספרייה הציבורית בטורונטו.

## גלריה

File:Joseph Brant watercolor by William Armstrong National Archives of Canada.jpg

File:Winter scene on Toronto Bay.jpg

File:Toronto Magnetic Observatory in 1852 by William Armstrong.jpg

File:Toronto's first Union Station.jpg|

File:Toronto Rolling Mills.jpg|

File:A Dakota Indian Woman by William Armstrong.jpg|

File:L'arrivée du prince Arthur à la cérémonie d'ouverture des travaux de construction du chemin de fer Toronto, Grey & Bruce, à Weston.jpg|

## קישורים חיצוניים

## הערות שוליים

קטגוריה:ציירים קנדים
קטגוריה:ילידי 1822
קטגוריה:נפטרים ב-1914
Hanna-Barbera Superstars 10

ממוזער|270x300px|הכרזות של הסרטים הנכללים בסדרת הסרטים, לצד לוגו הסדרה
**Hanna-Barbera Superstars 10** (בתרגום לעברית: **האנה-ברברה 10 כוכבי על**) היא סדרת סרטים טלוויזיוניים אמריקאים הכוללת עשרה סרטים מונפשים באורך מלא, אשר הופקו על ידי האנה-ברברה ושודרו בין השנים 1987–1988 כחלק מרצועת השידור "The Funtastic World of Hanna-Barbera". כל הסרטים מבוססים על מדיות ודמויות מפורסמות של החברה, ביניהן יוגי דב, משפחת קדמוני, משפחת סילוני, סקובי דו, האקלברי האונד וחתול בצמרת.

בישראל הופצו בשנת 1990 על גבי קלטות וידאו ביתיות חלק מהסרטים בדיבוב עברי, אשר בוים על ידי ניקו בר והופק על ידי שרון מלמד.

## רשימת הסרטים

## ראו גם
* DIC Movie Toons

## קישורים חיצוניים
* הפתיח של סדרת הסרטים, באתר יוטיוב

## הערות שוליים

קטגוריה:סדרות סרטי אנימציה
קטגוריה:סרטי טלוויזיה אמריקאיים
קטגוריה:סרטי הנפשה אמריקאיים
קטגוריה:סרטים באנגלית
קטגוריה:סרטי האנה-ברברה
קטגוריה:סרטים מבוססי סדרות טלוויזיה
קטגוריה:Hanna-Barbera Superstars 10
דל לאטה

**דלברט לירוי לאטה** (באנגלית: **Delbert Leroy Latta**; 5 במרץ 1920 – 12 במאי 2016) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס החמישי של אוהיו בין השנים 1959–1989.

## ביוגרפיה
לאטה נולד בעיר וסטון (Weston) שבאוהיו, בנם של בסי ויולה (לבית תומפסון) ולסטר לאטה. הוא למד בבתי הספר הציבוריים בצפון בולטימור שבאוהיו, והשלים את לימודיו התיכוניים בבית הספר התיכון מקומב בשנת 1938. הוא למד במכללת פינדל בין השנים 1939–1940. ב-1943 השלים לימודי תואר ראשון במשפטים (L.L.B.) באוניברסיטת צפון אוהיו ובאותה האוניברסיטה הוסיף לקבל תואר אקדמי נוסף בשנת 1945. הוא שירת במשמר הלאומי של אוהיו ובדיוויזיה ה-37 של צבא ארצות הברית מ-1938 עד 1941. בשנים 1942–1943 שירת בכוחות המילואים של צי ארצות הברית.

הוא התקבל ללשכת עורכי הדין של מדינת אוהיו בשנת 1944 והיה חבר בסנאט המדינתי בין השנים 1953–1958, שם מילא שלוש תקופות כהונה. לאטה עסק בעריכת דין ולימד באוניברסיטת צפון אוהיו. בבחירות 1958 נבחר לראשונה אל הקונגרס ה-86, והוסיף להיבחר 14 פעמים נוספות עד לראשית 1989. במהלך הבחירות לנשיאות ארצות הברית 1968 היה ציר לכינוס הוועדה הרפובליקנית הלאומית.

בבית הנבחרים של ארצות הברית היה לאטה חבר בוועדת החקלאות ובוועדת הכללים, וכן מונה לכהונה בוועדת המשפט של בית הנבחרים בעת הדיונים על פרשת ווטרגייט. הוא נמנה בין עשרת חברי ועדת המשפט שתמכה בנשיא ארצות הברית ריצ'רד ניקסון בעת הפרשה, והצביע נגד כל סעיפי ההדחה של ניקסון. עם זאת, משפורסמה "הקלטת האקדח המעשן", לאטה יצא חוצץ נגד הנשיא ניקסון והצהיר כי יצביע בעד ההדחה כאשר סעיפי ההדחה יעלו להצבעה במליאת בית הנבחרים, ואליו הצטרפו כל הרפובליקנים שתחילה התנגדו להדחה בוועדת המשפט. לאטה גרס כי ההאזנה לניקסון מסייע בטיוח הפרשה מעידה כי הבית הלבן שיקר לרפובליקנים ביודעין. משנת 1975 עד לפרישתו ב-1989 היה החבר הבכיר בוועדת התקציב של בית הנבחרים.

בשנת 1981 נתן את חסותו ל"חוק הפיוס הכוללני לאטה-גראם", אשר יישם את התוכנית הכלכלית של הנשיא רונלד רייגן, לרבות הגדלת ההוצאות הצבאיות וקיצוץ מסוים בהוצאות לפי שיקול דעת והוצאות חובה (Discretionary and mandatory spending). בבחירתו 1988 פרש לאטה מהחיים הפוליטיים.

בשנת 2003, משרד הדואר של עיריית בולינג גרין באוהיו נקרא על שמו של לאטה.

לאטה היה נשוי לרוז מרי קין, והזוג חבק שני ילדים: רוז אלן ובוב. לימים, בנו בוב ייצג את מחוז הקונגרס של אביו. לאטה הלך לעולמו ב-12 במאי 2016.

## קישורים חיצוניים

* 
* 

## הערות שוליים

קטגוריה:אמריקאים ילידי אוהיו
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:עורכי דין אמריקאים במאה ה-20
קטגוריה:חברי האספה הכללית של אוהיו
קטגוריה:חברי בית הנבחרים של ארצות הברית מאוהיו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת צפון אוהיו
קטגוריה:אמריקאים שנולדו ב-1920
קטגוריה:אמריקאים שנפטרו ב-2016
יחסי אוסטרליה – בוסניה והרצגובינה

ממוזער|שגרירות בוסניה והרצגובינה בקנברה
**יחסי אוסטרליה–בוסניה והרצגובינה** הם יחסי החוץ בין אוסטרליה לבוסניה והרצגובינה. שתי המדינות חברות באו"ם.

## סקירה כללית
אוסטרליה הכירה בבוסניה והרצגובינה במאי 1992, זמן קצר לאחר עצמאותה, ובשנת 1994 כוננו שתי המדינות יחסים דיפלומטיים. באמצעות השגרירות בווינה, אוסטריה, אוסטרליה תומכת בפרויקטים של סיוע ישיר לקהילות מקומיות בבוסניה והרצגובינה. הפרויקטים מתמקדים בתמיכה בפיתוח בחינוך, מגדר, מוגבלות וזכויות אדם.

אוסטרליה פעלה לצד בוסניה והרצגובינה במשימת תמיכה נחושה באפגניסטן ובקואליציה העולמית נגד דאעש.

מאז 1993, אוסטרליה תרמה סיוע הומניטרי בשווי של למעלה מ-17 מיליון דולר למדינות בבלקן, כולל לבוסניה והרצגובינה.

## נציגויות דיפלומטיות
* אוסטרליה מיוצגת בבוסניה והרצגובינה באמצעות שגרירותה בווינה, אוסטריה, ובנוסף מחזיקה קונסוליית כבוד בסרייבו.
* בוסניה והרצגובינה מחזיקה באוסטרליה שגרירות בקנברה.

## קישורים חיצוניים

* יחסי אוסטרליה–בוסניה והרצגובינה, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
פרנק ארמינגטון

**פרנק ארמינגטון** (באנגלית: **Frank Armington**; ) היה אמן יליד קנדה, שגדל וחי את רוב חייו הבוגרים בצרפת.

## ביוגרפיה
פרנק ארמינגטון נולד בפורדויץ', אונטריו. ארמינגטון למד אמנות באונטריו משנת 1892 עד 1899. הוא פגש שם את אשתו לעתיד, קרוליין ווילקינסון, במהלך לימודים אלה. בשנת 1899 ערך ארמינגטון את ביקורו הראשון בפריז. בהיותו בפריז התחתן עם קרוליין וילקינסון והמשיך ללמוד אמנות, הפעם באקדמיה ז'וליאן. ארמינגטון ואשתו חזרו לקנדה בשנת 1900, שם הפך ארמינגטון לחבר מייסד וסגן נשיא אגודת האמנים מניטובה.

ארמינגטון חזר לפריז והתגורר שם משנת 1905 עד 1939. בעודם מתגוררים בפריז, פרנק וקרוליין ארמינגטון התיידדו עם המשורר והסופר רוברט וו. סרוויס שהזמינו אותם לחתונתו ולביתו של לנצ'יו שם ציירו.

לקראת סוף חייהם, עבר עם אשתו לעיר ניו יורק.

קרוליין נפטרה זמן קצר לאחר המעבר, עם זאת, פרנק התחתן בשנית ב-1940.

פרנק ארמינגטון נפטר בעיר ניו יורק בשנת 1941.

לאורך הקריירה שלו עבד ארמינגטון במספר מדיומים, בהם תחריטים, הדפסים ומספר ליטוגרפיות.

## גלריה

File:Frank Milton Armington-The Coal Line (CWM 19710261-0014).jpeg

File:Frank Milton Armington-The Butter Line (CWM 19710261-0013).jpeg

File:Frank Milton Armington-The Sugar Line (CWM 19710261-0012).jpeg

## קישורים חיצוניים
 

## הערות שוליים

קטגוריה:ציירים קנדים
קטגוריה:ילידי 1876
קטגוריה:קנדים שנפטרו ב-1941
שומה סטו

**שומה סטו** (ביפנית: **佐藤 翔馬**; נולד ב-8 בפברואר 2001) הוא שחיין יפני, שיאן אסיה בשחייה, בעל התוצאה השנייה בטיבה בכל הזמנים במשחה ל-200 מטר חזה.

## ביוגרפיה
סטו נולד וגדל במינאטו, טוקיו. הוא שוחה במרכז השחייה שבו התאמן האלוף האולימפי, אלוף העולם ושיאן העולם, קוסוקה קיטאג'ימה.

### 2019
באליפות העולם בשחייה לנוער שנערכה בבודפשט, הונגריה באוגוסט 2019 הוא זכה במדליית כסף במשחה ל-200 מטר חזה בתוצאה של 2:09.56 דקות, אחרי ג'וש מתני מארצות הברית שקבע שיא אליפות חדש של 2:09.40 דקות ולפני בן ארצו יוטה אראיי (2:10.84 דקות).

#### שיאן עולם לנוער
באליפות יפן לסטודנטים שנערכה בספטמבר אותה שנה הוא זכה במדליית זהב במשחה ל-200 מטר חזה בשיא עולם חדש לנוער של 2:09.21 דקות.

### 2020
#### אלוף יפן
בגביע קיטאג'ימה שנערך בינואר 2020 הוא זכה בגביע במשחה ל-200 מטר חזה בתוצאה של 2:07.58 דקות, לפני שיאן העולם איפיי ואטאנבה. באליפות יפן לסטודנטים שנערכה בספטמבר אותה שנה הוא זכה במדליית זהב בתוצאה של 2:07.02 דקות. באליפות יפן שנערכה בדצמבר אותה שנה הוא זכה בשתי מדליות זהב וכסף. מדליית זהב במשחה ל-100 מטר חזה ומדליית כסף במשחה ל-200 מטר חזה, אחרי איפיי ואטאנבה.

### 2021
#### התוצאה השנייה בטיבה בעולם בכל הזמנים
בגביע קיטאג'ימה שנערך בינואר 2012 הוא זכה בגבי במשחה ל-200 מטר חזה בשיא אישי חדש של 2:06.78 דקות. חודש לאחר מכן, באליפות יפן הפתוחה שנערכה בפברואר, הוא קבע שיא חדש של 2:06.74 דקות, 7 מאיות השנייה איטי משיא אסיה. חודשיים לאחר מכן, באליפות יפן שהיוותה את המבחנים היפנים לאולימפיאדת טוקיו (2020) שנערכו בטוקיו באפריל הוא זכה במדליית זהב במשחה ל-200 מטר חזה בשיא אסיה חדש של 2:06.40 דקות, שיפור לשיא בן 4 השנים של בן ארצו איפיי ואטאנבה (2:06.67 דקות), תוצאה שהיוותה שיא עולם בעבר. התוצאה שקבע היא תוצאת השנה בעולם והתוצאה השנייה בטיבה בכל הזמנים, אחרי שיא העולם של אנטון צ'ופקוב (2:06.12 דקות).

באולימפיאדת טוקיו (2020) סיים סטו במקום 23 במשחה ל-100 מטר חזה בתוצאה של 1:00.04 דקות.

## שיאים אישיים
### בריכה אולימפית
* 50 מטר חזה: 27.98 שניות (2021)
* 100 מטר חזה: 59.18 שניות (2021)
* 200 מטר חזה: 2:06.40 דקות (2021), **שיא אסיה**

### בריכת 35 מטר
* 50 מטר חזה: 26.93 שניות (2020)
* 100 מטר חזה: 57.86 שניות (2020)
* 200 מטר חזה: 2:03.40 דקות (2020)

## קישורים חיצוניים

קטגוריה:שחיינים יפנים
קטגוריה:שחיינים באולימפיאדת טוקיו (2020)
קטגוריה:יפנים שנולדו ב-2001
יחסי אוסטרליה–גאורגיה

**יחסי אוסטרליה–גאורגיה** הם יחסי החוץ בין אוסטרליה לגאורגיה. שתי המדינות חברות באו"ם.

## סקירה כללית
אוסטרליה כוננה יחסים דיפלומטיים עם גאורגיה בשנת 1992. שתי המדינות חולקות מערכת יחסים דו-צדדית חמה, המושתתת על ערכים משותפים וכבוד לסדר הבינלאומי. זה כולל חברות במשימת תמיכה נחושה באפגניסטן ובקואליציה העולמית נגד דאעש.

בשנת 2008 אוסטרליה סיפקה מיליון דולר בסיוע הומניטרי לגאורגיה בעקבות מלחמת גאורגיה–רוסיה.

## נציגויות דיפלומטיות
* אוסטרליה מיוצגת בגאורגיה באמצעות שגרירותה באנקרה, טורקיה.
* גאורגיה מחזיקה באוסטרליה שגרירות בקנברה.

## קישורים חיצוניים

* יחסי אוסטרליה–גאורגיה, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
אוטו דרי

**אוטו דֵרִי** (במקור **דויטש**, בהונגרית: **Déri Ottó**; וינה, 5 באוקטובר 1911 – ניו יורק, ארצות הברית, 18 באפריל 1969) היה צ'לן ועורך דין יהודי-הונגרי.

## ביוגרפיה
אוטו דרי נולד במשפחה יהודית כבנם של איגנץ דרי (דויטש) (1875–1964) פקיד טחנת קמח קיטור ושל אירמה פופר (1888–1957)  בין השנים 1929–1933, הוא היה תלמידו של ינה קרפיי באקדמיה למוזיקה ע"ש פרנץ ליסט. בשנת 1935 קיבל תואר דוקטור במשפטים באוניברסיטת בודפשט (משנת 1951 אוניברסיטת אטווש לוראנד). עד 1938 ניגן בתזמורת הקונצרטים של בודפשט. בשל יהדותו לאחר האנשלוס היגר לפריז, שם המשיך את לימודיו באקול נורמל סופרייר (אקול נורמל) אצל הצ'לן היהודי-אמריקאי מוריס אייזנברג יליד קלינינגרד. משנת 1939 התגורר בארצות הברית. הוא ניגן בכמה תזמורות סימפוניות, אחר כך ברביעיית מיתרי לנר בין השנים 1945 לבין 1948, בשלישיית ניו יורק בין השנים 1951 לבין 1961, ומשנת 1962 עד מותו ברביעיית המיתרים של סיטי קולג'. כסולן ניגן כמה פעמים ברדיו של בודפשט וברדיו האמריקאי. בסוף שנות ה-40 של המאה ה-20 סיים תואר דוקטור למוזיקולוגיה באוניברסיטת קולומביה. הוא לימד תורת מוזיקה, היסטוריה של מוזיקה, ומוזיקה קאמרית במכללת ניו יורק. הוא פרסם שתי אנתולוגיות לצ'לנים מתחילים, ספר הלימוד שלו זכה בפרס דימס טיילור, ומשמש כספר עיון באוניברסיטאות מערביות רבות.

## חייו הפרטיים
אשתו, ז'וז'אנה קרשי (1915–1983), הייתה פסיכואנליטיקאית, בתם של הרופא קורנל קרשי ושל בלנקה הוליטשר, אותה נשא לאישה ב-27 ביוני 1936 בבודפשט. סבו וסבתו מצד אביו היו גוסטב דויטש ופאולינה גרין, סבו וסבתו מצד אמו היו מור פופר, עורך דין, חבר הוועדה המחוקקת של מחוז היידו, ושל וילמה אובלאט.

ילדיהם:
* ג'ון דרי (1940–2014) היה נוירוכירורג
* פיטר קורנליוס דרי (1944) הוא פסיכולוג

## עבודותיו
* Exploring Twentieth-Century Music - חקר המוזיקה של המאה העשרים (ספר לימוד, 1968)

## פרסים

* ASCAP-Deems Taylor Award

## לקריאה נוספת
* לקסיקון ביוגרפי הונגרי. עורך ראשי. אגנש קניירש. בודפשט, 1981
* לקסיקון חדש של רוואי. עורך ראשי. איסטוואן טארשוי קולגה. סקסארד, 1996.

## קישורים חיצוניים

## הערות שוליים

קטגוריה:מוזיקאים יהודים הונגרים
קטגוריה:עורכי דין יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:וינה: אישים
קטגוריה:מהגרים מהונגריה לארצות הברית
קטגוריה:הונגרים שנולדו ב-1911
קטגוריה:הונגרים שנפטרו ב-1969
המכחול הטעון של גוסטב קורבה

"**המכחול הטעון של גוסטב קורבה**" (1970) היא יצירת אמנות מאת יהושע נוישטיין.
## תיאור
הבחירה בצייר הצרפתי הריאליסטי גוסטב קורבה כנקודת התייחסות בשם העבודה, קשורה לציורים כגון "שלום אדון קורבה" (1854) או "הסטודיו של הצייר" (1855), שעסקו במעמדו של האמן. כמו קורבה, גם נוישטיין בוחן את ההיתכנות של יצירת האמנות בעידן הפוסט-מודרני.

נוישטיין בוחר לבחון את מעמדו של המעשה האמנותי באמצעות תמצותה למחווה גופנית - פעולת כיסוי. במסגרתה תלה נוישטיין גיליון נייר על גבי קיר בעזרת מסקינג טייפ. לאחר מכן כיסה את הגיליון בצבע אקרילי בגוון אפור-סגול. לאחר הסרת הגיליון מן הקיר התקבל מרובע שנוצר על ידי עקבות הסטייה של המברשת מן הנייר. נוישטיין קיפל את גיליון הנייר, ששימש לכיסוי הקיר, ותלה אותו מתחת לשרידי פעולת הציור.

העבודה הוצגה בתערוכה "" (2008) במוזיאון הרצליה לאמנות עכשווית. בשנת 2010 היא נרכשה על ידי מוזיאון ישראל, והוצגה בתצוגת הקבע של האמנות הישראלית במוזיאון.

## קישורים חיצוניים
*יהושע נוישטיין: המכחול הטעון של גוסטב קורבה באתר מוזיאון הרצליה לאמנות עכשווית
קטגוריה:יהושע נוישטיין
קטגוריה:מיצבים
קטגוריה:ציור ישראלי
קטגוריה:מיצג ישראלי
קטגוריה:יצירות משנת 1970
קטגוריה:מוזיאון ישראל: ציורים